Sisački biskup Vlado Košić posjetio je u utorak 21. siječnja Caritasovu kuću Sv. Vinka Paulskog u Oborovu za osobe s tjelesnim i intelektualnim teškoćama. Tom prigodom, u pratnji predsjednika Upravnog vijeća Caritasa mons. Franje Ćuka biskup je blagoslovio štićenike, djelatnike i prostor u kojem žive i rade.
Biskup se susreo i s ravnateljicom biskupijskog Caritasa Kristinom Radić i voditeljicom kuće Sandom Sokolovski koje su biskupa upoznale sa životom korisnika i uvjerio se u obiteljsko ozračje, međusobno zajedništvo i vjerske vrijednosti koje se njeguju i vladaju u kući. Biskup je zahvalio svim djelatnicima na ljubavi koju svakodnevno pružaju korisnicima, istaknuvši kako to nije samo posao, već „zvanje kojim oni svjedoče ljubav kakvu nam je svima pokazao sam Gospodin“.